นายกรัฐมนตรีพร้อมคณะ  ร่วมพิธีฉลองเสร็จสิ้นการก่อสร้างสะพานมิตรภาพไทย-เมียนมา ข้ามแม่น้ำเมย ตองยิน แห่งที่ 2
นายกรัฐมนตรีพร้อมคณะ เดินทางลงพื้นที่จังหวัดตาก ร่วมพิธีฉลองเสร็จสิ้นการก่อสร้างสะพานมิตรภาพไทย-เมียนมา ข้ามแม่น้ำเมย ตองยิน แห่งที่ 2พลเอก ประยุทธ์ จันทร์โอชา นายกรัฐมนตรี พร้อมด้วยนายวิษณุ เครืองาม รองนายกรัฐมนตรี  และพลเอก อนุพงษ์ เผ่าจินดา รัฐมนตรีว่าการกระทรวงมหาดไทย เดินทางโดยเครื่องบินของกองทัพอากาศ เที่ยวบินพิเศษ ไปยังท่าอากาศยานนานาชาติแม่สอด เพื่อเข้าร่วม “พิธีฉลองการเสร็จสิ้นการก่อสร้างสะพานมิตรภาพไทย-เมียนมา ข้ามแม่น้ำเมยตองยิน แห่งที่ 2” ที่อำเภอแม่สอด จังหวัดตาก โดยมีนางออง ซาน ซู จี ที่ปรึกษาแห่งรัฐ สาธารณรัฐแห่งสหภาพเมียนมา เข้าร่วมในพิธีฉลองการเสร็จสิ้นการก่อสร้างสะพานมิตรภาพไทย-เมียนมา ในครั้งนี้ด้วยโอกาสนี้ นายกรัฐมนตรีจะได้พบหารือกับนางออง ซาน ซู จี ที่ปรึกษาแห่งรัฐเมียนมา โดยเฉพาะความร่วมมือกันแก้ไขปัญหาฝุ่นละออง และจะตรวจติดตามการก่อสร้างอาคารด่าน Border Control Facilities (BCF) รวมถึงพบปะประชาชนที่มาร่วมพิธีฉลองฯ ด้วย